شه‌فه‌ق نيوز/ حسێن عه‌قابى ئه‌ندام ليژنه‌ى ياسايى له‌ په‌رله‌مان عراق، ئاشكراى ئه‌وه‌ كرد ك چوار پاريزگا ك له‌ڕوێ ئدارييه‌و جياوازن، گرفت له‌ دابه‌شكردن فريه‌ بازنه‌يى له‌ ياساى هه‌ڵوژاردنه‌يل ته‌شريعى دروس ئه‌كه‌ن.
عه‌قابى ئه‌را ئاژانس شه‌فه‌ق نيوز وت: جياوازى و كيشه‌يل گه‌ورايگ هه‌ن له‌باره‌ى دابه‌شكردن فريه‌ بازنه‌يى له‌ چوار پاريزگا(سه‌ڵاحه‌دين، دياله‌، كه‌ركوك، هه‌ولێر)، له‌ هه‌مان وه‌خت جيگيركردن مه‌سه‌له‌ى دابه‌شكردن بازنه‌يل له‌ دانيشتنه‌يل ئاينده‌ى په‌رله‌مان وه‌بى چاره‌سه‌ر ئه‌و ناكووكيه‌يل وه‌دوير زانست.
جى باسه‌، عه‌قابى باس له‌وه‌يش كرد ليژنه‌ى ياسايى كار له‌بان كيشه‌يل هونه‌ريى په‌يوه‌س وه‌ فريه‌ بازنه‌يى ئه‌كا له‌وه‌ر خاتر ئاماده‌كردن و خستنه‌ڕوێ ياساگه‌ ئه‌را تاوتويكردن و په‌سه‌نكردنى له‌ دانيشتنه‌يل ئاينده‌ى ئه‌نجومه‌ن نوێنه‌ره‌يل.
